



    МОТИВИ ЗА ПРИЕМАНЕ НА
Правилник за изменение и допълнение на Правилника за организацията и дейността на ОП „Чистота еко“, приет с Решение на Общински съвет Бургас от 28.10.2014г. по т.16 /Протокол №42/ изменен и допълнен с Решение на Общински съвет Бургас от 26.01.2017г. по т.17 /Протокол №7/

Причините, които налагат приемането на Правилник за изменение и допълнение на Правилника за организацията и дейността на ОП „Чистота еко се изразяват в изменение и допълване структурата и числения състав на персонала на Общинско предприятие „Чистота еко“, създадено с Решение на Общински съвет Бургас от 28.10.2014г. по т.16 /Протокол №42/.
[bookmark: _GoBack]Предвид Значително увеличеният обем на работа, включително за изпълнението на допълнително възложени дейности на ОП „Чистота еко“, осигуряването на непрекъснат и безпроблемен режим на работа на Регионално депо „Братово - Запад” по приемане, обработка и депониране на отпадъци, необходимостта от компетентни действия, касаещи управлението на околната среда и осигуряване на показатели в нормите на действащото Комплексно разрешително за изграждане и експлоатация на Регионално депо за неопасни отпадъци за общините Камено, Бургас, Айтос, Карнобат, Несебът, Поморие, Руен, Средец и Сунгурларе, определят като изключителен случай приемането на Правилник за изменение и допълнение на Правилника за организацията и дейността на ОП „Чистота еко“. В тази връзка на заинтересованите лица е предоставен 14-дневен срок, считано от 10.01.2017г., за предложения и становища по проекта на Правилник за изменение и допълнение на Правилника за организацията и дейността на ОП „Чистота еко“, приет с Решение на Общински съвет Бургас от 28.10.2014г. по т.16 /Протокол №42/. 

Проектът на Правилник за изменение и допълнение на Правилника за организацията и дейността на ОП „Чистота еко” включва:
· Предложение за увеличение на утвърдената численост с 22 бройки както следва: ТРЗ-1бр., общ работник – 7 бр., автоводач – 2бр., оператор на мобилни центрове – 11 бр., шофьор на товарен микробус - 1бр.:
· Замяна на длъжностите: лаборант и оператор - конвейер съответно с длъжности: технолог/лаборант и събирач отпадъци в предприятието;
· Замяна на съществуващите длъжности: снабдител и механик, съответно с длъжностите: снабдител/шофьор и главен механик.
Мотивите за  това предложение са   следните: 
След изпълнението на проект за “Изграждане на регионална система за управление на отпадъците в регион Бургас” и след закриване на всички действащи депа в региона, Регионално депо “Братово–Запад” е единственото депо обслужващо деветте общини – Бургас, Средец, Камено, Несебър, Поморие, Руен, Айтос, Карнобат и Сунгурларе. През 2016г. се наблюдава ясна тенденция на драстично увеличение на количествата смесени битови  отпадъци, постъпващи на вход на сепариращата инсталация  от 250 т/ден  през 2015г. на  400т/ ден, а в редица случаи и 600т/ден  през 2016г. Издаденото Комплексно разрешително, недвусмислено изисква обработка на цялото постъпило количество отпадъци на вход на сепариращата инсталация, което налага необходимостта от увеличаване капацитета на работа чрез осигуряване на допълнителен човешки ресурс. 
1. С чл.19, ал.3 на Закона  за Управление на отпадъците  на органите на местното самоуправление и местната администрация бяха вменени редица допълнителни задължения касаещи управлението на отпадъците генерирани на тяхна територия. Изпълнението на част от  тези допълнителни  ангажименти  бяха  възложени на ОП „Чистота еко“, в т.ч.:
	-  Осигуряване на площадки за безвъзмездно предаване на разделно събрани фракции от домакинствата. В изпълнениe на това  задължение община Бургас вече е изградила и въвела в експлоатация 9 бр. мобилни центрове (изпълняващи функциите на изискуемите площадки). Предвид постигнатите отлични резултати предстои през настоящата година  пускане в експлоатация на още 10 броя  мобилни центрове, с чието обслужване ще бъде ангажирано ОП „Чистота еко“
	- Разделното събиране на биоразградимите отпадъци  е основен акцент както в националната така и в общинскта политика по управление  на отпадъците. От друга страна то е свързано с  постигането на целите регламентирани с   чл.31, ал.1,т.2  на ЗУО, неизпълнението на които  би довело да налагане на финансови санкции на общината.  
	В тази връзка община Бургас във всички квартали и съставни селища  е изградила площадки за  събиране и временно съхранение на биоразградими  отпадъци генерирани от  отглеждането  на плодове, зеленчуци и    поддоржането на зелени площи в дворовете на  гражданите.  Обслужването  на тези площадки, събирането и транспортирането на събраните биоразградими отпадъци също е възложено на ОП „Чистота еко“
	Необходимостта да бъдат обработвани значително по-големи количества отпадъци в сепариращата инсталация, ангажиментът да бъдат обслужвани допълнително 10 бр. мобилни центрове, както и задълженията свързани с извозване на събраните на площадките  за временно съхранение  биоразградими отпадъци не би било възможно да бъдат осъществени без увеличение на  числеността на персонала на общинското предприятие.  
2. Във връзка с настъпилите законодателни промени по отношение структурата на работната заплата, общественото осигуряване, обезщетенията за временна неработоспособност, бременност и раждане, възниква необходимост от ТРЗ специалист с опит в областта на трудово правните отношения и ТРЗ дейността.
3. Специфичната дейност, която се извършва от Регионално депо „Братово - Запад”, поддръжката и управлението на съществуващите инсталации и съоръжения, задълженията по осигуряване на показатели в нормите на издаденото Комплексно разрешително за изграждане и експлоатация на регионалното депо и свързани с управление на околната среда, налагат необходимостта от квалифицирани кадри, както и промяна на следните длъжности в щатното разписание:
· длъжностите лаборант и оператор - конвейер да бъдат заменени с  длъжностите технолог/лаборант и събирач отпадъци; 
· длъжности снабдител и механик да бъдат заменени с длъжностите: снабдител/шофьор и главен механик.
Численият състав, по утвърденото от Общински съвет - Бургас щатно разписание на ОП „Чистота еко”, е 105 бройки, а организационно-управленската структура е съгласно Приложение 1.2, неразделна част от правилника на предприятието. 
	Предлаганите промени с Правилник за изменение и допълнение на Правилника за организацията и дейността на ОП „Чистота еко“ са в съответствие с нормативните актове от по-висока степен, както и с тези на европейското законодателство.
	
2. Целите, които се поставят
Предлаганият проект е изготвен с цел оптимизиране работата на общинското  предприятие, предвид значително увеличеният обем на работа, включително за изпълнението на допълнително възложените дейности по обслужване на 10 броя мобилни центрове за безвъзмездно предаване на разделно събрани фракции от населението и за обслужването на площадките за временно съхранение на растителни отпадъци. За осигуряване на резултати в нормите на Комплексно разрешително, и за да покрие напълно изискванията на деветте общини и фирмите от региона (ежедневно извозване на отпадъци от населените места), за осигуряване на оптимизиран режим на работа на Регионално депо “Братово–Запад” . 

3. Финансовите и други средства, необходими за прилагането на новата уредба 
За прилагане на горепосочените изменения е необходимо разходването на допълнителни бюджетни средства за работни заплати, предвидени в бюджета на Община Бургас.

4. Очакваните резултати от прилагането, включително финансовите, ако има такива
Прилагането на предлагания проект на Правилник за изменение и допълнение на Правилника за организацията и дейността на ОП „Чистота еко“ ще доведе до:
· осигуряване на непрекъснат и безпроблемен режим на работа на инсталациите и съоръженията на Регионално депо „Братово Запад“;
· гарантиране на достатъчен капацитет за обработване на постъпващите в депото отпадъци и намаляване на депонираните количества отпадъци;
· оптимизация на работните процеси, квалификация и експертност за извършване на необходимите дейности и постигане на показателите заложени в действащото Комплексно разрешително за изграждане и експлоатация на Регионално депо за неопасни отпадъци. 
 5. Анализ за съответствие с правото на Европейския съюз
	Предлаганите промени с Правилника за изменение и допълнение на Правилника за организацията и дейността на ОП „Чистота еко“ са в съответствие с  разпоредбите и целите на националното и местно законодателство в т.ч. нормативните актове от по-висока степен, както и с тези на европейското законодателство.
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                 
[bookmark: to_paragraph_id6769705]6. Правно основание: Предлаганият проект на Правилник за изменение и допълнение на Правилника за организацията и дейността на ОП „Чистота еко“, е с правно основание чл. 21, ал.1, т.23 и ал. 2 от ЗМСМА, вр. чл.52, ал.3 и ал.4 от Закон за общинската собственост, при спазване на изискванията на чл. 75-79 от АПК и чл. 11, ал. 3 и чл. 26 от ЗНА, във връзка с чл.8 от Правилника за организация и дейността на ОП „Чистота еко“.

